הינטרלנד (סרט, 2021)

הינטרלנד (בגרמנית: Hinterland) הוא סרט מותחן פשע אוסטרי-לוקסמבורגי משנת 2021 בבימויו של סטפן רוזוביצקי ובכיכובם של מוראטן מוסלו וליב ליסה פרייז.

עלילת הסרט מתרחשת בווינה בשנת 1920 זמן קצר לאחר קריסתה של האימפריה האוסטרו־הונגרית הבלש לשעבר פיטר פרג שב לעירו לאחר תום מלחמת העולם הראשונה לאחר שבילה שנים ארוכות כשבוי מלחמה כשמתרחשת סדרה של רציחות בקרב שבויים לשעבר הוא מחליט לחקור את הפרשה ומשתף פעולה עם הרופאה המשפטית תרזה קורנר יחד הם מנסים לפענח את זהות הרוצח ולחשוף את האמת מאחורי הפשעים המחרידים שמטלטלים את העיר.

הסרט הוקרן בבכורה בפסטיבל הסרטים ה-74 של לוקרנו ב-6 באוגוסט 2021 וזכה בפרס Prix du public UBS. הקרנת הבכורה בבתי הקולנוע בגרמניה נקבעה ל-7 באוקטובר 2021. בפברואר 2022 ייצא לאקרנים במזרח אירופה.

עלילה
שנת 1920. בווינה שלאחר תום מלחמת העולם הראשונה, בלש משטרת וינה לשעבר פיטר פרג חוזר לעיר לאחר שבע שנים בשבי הרוסי. אין עוד קיסר שבשבילו יצא פעם למלחמה. פרג מוצא את עצמו בעולם מוזר וקודר, מערכת האמונות הקודמת שלו מוטלת בספק. במצב זה, פרג מתמודד עם רצח נוראי. קורבן הרצח הראשון הוא חברו של פרג, איתו שהה בסיביר. פרג מנסה לאתר את הרוצח. הוא מקבל תמיכה מהמומחה לזיהוי פלילי ד"ר תרזה קורנר. עד מהרה, מתברר שהחבר הזה לא היה הקורבן היחיד, אלא נפל קורבן לרוצח סדרתי.
 שחקנים ודמויות 

 הפקה 
140px|ממוזער|שיר הנושא "La Paloma"
הצילומים נערכו במשך עשרים וארבעה ימים בין 10 בספטמבר ל־29 בנובמבר 2019 באוסטריה ובלוקסמבורג. הסרט צולם ברובו בטכנולוגיית מסך כחול והסצנות נוצרו ברובן באמצעים ממוחשבים. ביולי 2021 פורסם קדימון לסרט.

ההפקה נתמכה על ידי מגוון גורמים ובהם מכון הסרטים האוסטרי קרן הסרטים של וינה Filmstandort Austria ממשלת מחוז אוסטריה תחתית קרן הקולנוע של לוקסמבורג Creative Europe MEDIA קרן Eurimages ותוכנית Tax Shelter Belgium גם תאגיד השידור האוסטרי לקח חלק בהפקה ועתיד להפיץ את הסרט במסגרת שידורי הטלוויזיה במדינה.

הסרט הופק על ידי חברת FreibeuterFilm האוסטרית בהובלת המפיקים אוליבר נוימן וסבין מוסר בשיתוף חברת Amour Fou Filmproduktion הלוקסמבורגית עם באדי מינק ואלכסנדר דומרייכר־איוואנסנו ובהפקה משותפת עם Scope Pictures מבלגיה והמפיק ז'נביה למאל לצד המפיק רוברט מרקיניאק. במהלך הסרט מושמע מספר פעמים השיר La Paloma שנחשב לשיר הנושא המרכזי.

 ביקורת 
הביקורות על הסרט היו מעורבות אך נטו להעריך את סגנונו הייחודי ואת האווירה האפלה שיצר. כריסטוף פטרסן מאתר Filmstarts.de העניק לסרט 3.5 מתוך 5 כוכבים וציין כי למרות פתיחה מעט מוזרה, מדובר ביצירה מרגשת ובעלת נופך מקאברי. הוא הגדיר את הסרט כניסוי פורמלי מוצלח במידה רבה, אשר מצליח להפעיל משיכה אפלה ובלתי מוסברת גם כמותחן היסטורי שלא חושש להציג תמונות אימה קשות.

בטינה פיולקה מ־NDR התייחסה לעיצוב התפאורה והסגנון החזותי של הסרט, והשוותה אותם לסרטים אילמים אקספרסיוניסטיים. לטענתה, הסרט דורש מהצופה הסתגלות ואינו עובד באופן עקבי, אך דווקא בשל כך הוא מתגלה כמותחן היסטורי מרתק. היא הדגישה את השימוש במרחבים מעוותים – כמו בתים עם חלונות עקומים ורחובות מקושתים – כמטפורה למצבו הנפשי של הגיבור ולחוליי החברה שלאחר המלחמה.

יוליה שפרהופר מאתר Kleine Zeitung ציינה שהסרט מצליח לגעת בנושאים של טראומת מלחמה, גבריות רעילה ותחושות נחיתות שחדרו לחברה בשנות העשרים.

מתיאס גרולינג מ־Wiener Zeitung כתב כי הסרט מרשים ויזואלית ומלא תשומת לב לפרטים, אך סבל מחוסר עומק רגשי. הוא תיאר אותו כפסטיבל של דימויים דיגיטליים, שבו הבימוי והאסתטיקה גברו לעיתים על הסיפור עצמו, בעיקר במחצית השנייה. למרות זאת, הוא סבר שהדמויות השבורות מציעות פרשנות מוסרית עזה לתקופה ההיסטורית בה מתרחש הסרט.

רבים מהצופים והשווים סברו כי סגנונו של הסרט מזכיר את עיר החטאים (Sin City), במיוחד בשל השימוש הנרחב באפקטים חזותיים. לאור זאת, במזרח אירופה הופץ הסרט גם תחת השם "הינטרלנד: עיר החטאים".

 פרסים ומועמדויות 
שנהפרסקטגוריהעבורתוצאהסימוכין 2021 פסטיבל לוקרנו ה-74 Prix du public UBS Award הינטרלנד 
 קישורים חיצוניים 

 הערות שוליים 

קטגוריה:וינה בקולנוע
קטגוריה:סרטים אוסטריים
קטגוריה:סרטי 2021
קטגוריה:סרטי מתח
קטגוריה:סרטי פשע
קטגוריה:סרטי דרמה היסטורית
קטגוריה:מלחמת העולם הראשונה בתרבות